《雨后板桥游眺》
清代·储国钧

小雨涤残暑，新凉水上生。帆飞岚翠动，燕掠水风轻。

津市分斜照，人家共晚晴。淹留恋清景，双眼一时明。

作者简介：清江苏荆溪人，字长源。储雄文子。独好为诗，有闻于时。杜门屏迹，绝不与豪贵人通。家贫无以为资，至并日而食，怡然不以为意，惟曰与其徒陆致远讲说古诗人遗法，相吟啸为乐。著有《一壑风烟集》、《艳碧斋集》、《放集》。